《洞霄宫二首 其一》
宋代·李知退

霁色横空碧，凉飙透客襟。萦回山九锁，崭绝石千寻。

爱景心虽切，怀贤意更深。摩挲旧诗刻，拥鼻独行吟。

作者简介：李知退，字退翁，会稽（今浙江绍兴）人。理宗绍定元年（一二二八），知浦江县（明嘉靖《浦江志略》卷三）。四年，转镇江府推官（《吴都文粹续集》卷八《常平司干厅东斋记》）。今录诗四首。